CELEX: C2005/106/78
Language: fi
Date: 2005-04-30 00:00:00
Title: Asia T-85/05: Paikallisen itsehallintoalueen eli Dimos Ano Liosionin ja kuuden muun 16.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/39
            
         Paikallisen itsehallintoalueen eli Dimos Ano Liosionin ja kuuden muun 16.2.2005 Euroopan yhteisöjen komissiota vastaan nostama kanne
   (Asia T-85/05)
   (2005/C 106/78)
   Oikeudenkäyntikieli: kreikka
   Dimos Ano Liosion, kotipaikka Ano Liosia, Attiki, sekä Goula Teodora, Argiropoulos Argiris, Manis Ioannis, Dalipi Elini, Papagrigoriou Basilis ja Frankaleksis Giorgos, joiden kaikkien kotipaikka on Ano Liosion, ovat nostaneet 16.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina on asianajaja G.-E. Kalavros.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa kokonaisuudessaan komission 21.12.2004 tekemän päätöksen 5522, joka koskee koheesiorahastosta myönnettyä tukea hankkeelle ”Helleenien tasavallan läntisen Attikin Filin kunnan Skalistiri-nimisen paikan jätteiden hygieenisen kaatopaikan toisen vaiheen ensimmäisen osan rakentaminen (numero CCI: 2004 GR 16 C PE 001)” ja
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantajat esittävät, että riidanalainen päätös on ristiriidassa niiden ympäristön laadun säilyttämistä, suojelua ja parantamista, ihmisten terveyden suojelua ja luonnonvarojen harkittua ja järkevää käyttöä koskevien tavoitteiden kanssa, joista määrätään EY 2 artiklassa, EY 4 artiklan 1 kohdassa ja EY 174 artiklassa, koska tällä päätöksellä Ano Liosionin alue, jota kantajat pitävät saastuneena ja epäedulliseen asemaan saatettuna, velvoitetaan ottamaan vastaan erittäin paljon enemmän jätteitä kuin kaksi muuta Attikin läänin jätteiden käsittelypaikkaa on velvoitettu ottamaan vastaan. Samassa yhteydessä kantajat vetoavat erilaisiin ongelmiin, jotka koskevat sitä paikkaa, joka on valittu kaatopaikan rakentamiseen, ja muun muassa siihen seikkaan, että itse asiassa kyseisen kaatopaikan käyttöönotto merkitsee jo olemassa olevan laitoksen toiminnan jatkamista, että kyseinen alue on luokiteltu ympäristön ehdottomaksi suojeluvyöhykkeeksi, että se osittain koostuu metsäisestä alueesta ja osittain metsitettävästä alueesta, että sen omistusoikeudesta ei ole selvyyttä ja että se ei ympäristönvaikutusten arviointia koskevan selvityksen mukaan ole asianmukaisin paikka kyseiselle laitokselle.
   Lisäksi kantajat väittävät, että riidanalainen päätös on ristiriidassa sen kanssa, että Kreikan tasavallalla on velvollisuus
   
               —
            
            
               ryhtyä direktiivin 91/156 (1) 3 ja 4 artiklassa säädettyihin asianmukaisiin toimenpiteisiin edistääkseen jätteiden tuotannon ja niiden haitallisuuden estämistä tai vähentämistä, edistääkseen puhtaiden ja säästeliäämpien teknologioiden kehittämistä luonnonvarojen käyttöä varten sekä varmistaakseen, että jätteet hyödynnetään ja että niistä huolehditaan vaarantamatta ihmisten terveyttä ja käyttämättä menettelyjä tai menetelmiä, joista voi aiheutua vahinkoa ympäristölle
            
         
               —
            
            
               laatia erityinen alueellinen ympäristösuunnitelma, joka koskee jätteiden vähentämistä, kierrätystä ja muuntamista raaka-aineiksi, sellaisena kuin tämä velvollisuus ilmenee direktiivin 75/442 (2) 3, 4 ja 6 artiklasta
            
         
               —
            
            
               varmistaa, että uutta laitosta käytetään siten, että on ryhdytty direktiivin 96/61 (3) 3 artiklassa tarkoitettuihin asianmukaisiin ympäristön pilaantumista ehkäiseviin toimenpiteisiin, jotta merkittävää pilaantumista ei aiheuteta
            
         sekä ristiriidassa niiden velvollisuuksien kanssa, joita Helleenien tasavallalla on direktiivin 97/11 (4) 1 artiklan nojalla.
   
      (1)  Jätteistä annetun direktiivin 75/442/ETY muuttamisesta 18 päivänä maaliskuuta 1991 annettu neuvoston direktiivi 91/156/ETY (EYVL L 78, s. 32).
   
      (2)  Jätteistä 15 päivänä heinäkuuta 1975 annettu neuvoston direktiivi 75/442/ETY (EYVL 1975, L 194, s. 39).
   
      (3)  Ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annettu neuvoston direktiivi 96/61/EY (EYVL L 257, s. 26).
   
      (4)  Tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3 päivänä maaliskuuta 1997 annettu neuvoston direktiivi 97/11/EY (EYVL L 73, s. 5).